РЕПУБЛИКА СРБИЈА

АП ВОЈВОДИНА

ОПШИНА ОПОВО

ЦЕНТАР ЗА СОЦИЈАЛНИ РАД “Опово”

Број: 551-19/19

Дана: 16.08.2019. године

О П О В О

 На основу члана 24. став 4. Закона о раду („Службени гласник РС“ број: 24/05, 61/05,54/09, 75/14, 13/17- одлука УС и 113/17), члана 30-32. Закона о запосленима у јавним службама („Сл. Гласник РС“ број: 113/2017 и 95/18), члана 15. став 4. Правилника о организацији нормативима и стандардима рада Центра за социјални („Сл.гласник РС“ број 59/08, 37/10, 39/11, 1/12-др.правилник и 51/2019), одлуке о измени и допуни одлуке о максималном броју запослених на неодређено време у систему локалне самоуправе у општини Опово за 2019. годину и члана 29. став 2. Статута Центра за социјални рад општине Опово, директoр Центра за социјални рад општине „Опово” доноси

ПРАВИЛНИК

о измени и допуни Правилника о унутрашњој организацији са описом послова и систематизацијом запослених у Центру за социјални рад “Опово”

Члан 1.

 Мења се и допуњује Правилник о унутрашњој организацији са описом послова и систематизацијом запослених у Центру за социјални рад „Опово“ тако што се после главе III – „Опис послова“ додаје глава IIIa - „Поверени послови од стране локалне самоуправе“ и чланови 17а и 17б.

„Члан 17а

Поверене послове од стране локалне самоуправе општине Опово Центар за социјални рад спроводи у складу са Одлукама о правима и услугама у области социјалне заштите општине Опово којима се утврђују права и услуге за чије је остваривање надлежна општина Опово, као и услови и начин остваривања услуга социјалне заштите и права на материјалну подршку и друге врсте материјалне помоћи које су у складу са законом о социјалној заштити.

Центар за социјални рад предлаже и предузима мере у решавању стања социјалне потребе грађана и прати њихово извршење у складу са Законом о социјалној заштити, Одлукама о правима и услугама у области социјалне заштите на територији општине Опово и актима донетим на основу исте.

Права у социјалној заштити представљају различите облике материјалне подршке у циљу обезбеђивања егзистенцијалног минимума и подршке социјалној интеграцији појединца и породице.

Центар спроводи поступак за коришћење услуга које обезбеђује јединица локалне самоуправе и одлучује о коришћењу услуга код овлашћеног пружаоца услуга социјалне заштите применом одредаба закона којим се уређује општи управни поступак“.

„Члан 17б

Опис послова - водитељ случаја у центру за социјални рад за поверене послове од стране оснивача

- утврђује право на једнократну новчану помоћ;

- утврђује право на накнаду трошкова сахране;

-утврђује права на материјалне трошкове за израду личне карте;

-упознаје корисника са могућностима службе и његовим правима;

- процењује потребе и снаге корисника и ризике по њега и планира пружање услуге социјалне заштите на локалном нивоу;

- организује и реализује пружање услуга и обезбеђење мера правне заштите конкретном кориснику у свим фазама стручног рада;

- координира рад на конкретном случају са службама у локалној заједници;

- сачињава предлог плана услуга, одлучује о његовом садржају, динамици реализације и роковима за евалуацију;

- прати реализацију примењених услуга, уређује и координира пружање подршке и пружа непосредну подршку кориснику, према сачињеном плану;

- спроводи поступке о одлучивању о правима и услугама у локалној заједници;

- води евиденцију и документацију о кориснику и раду са корисником прописану законом и прописима;

- сачињава посебне извештаје о кориснику;

-образлаже налаз и стручно мишљење о потребама, правима и интересима појединачног корисника пред другим управним и судским органима;

- врши процену стања и потреба корисника услуга у локалној заједници;

- води евиденцију у листу праћења о раду са корисницима којима није додељен водитељ случаја о свим захтевима корисника за једнократним новчаним помоћима“.

Члан 2.

У поглављу IV „Систематизација радних места“ у табеларном приказу иза редног броја 7, додаје се редни број 8 са следећим табеларним приказом:

|  |  |  |  |  |  |  |  |
| --- | --- | --- | --- | --- | --- | --- | --- |
| Р.б. | НазивРадногместа | СтручнаСпрема | услови | Радноискуство | Посебниуслови | Бр.Извршиоца | Изворфинансирања |
| 8. | Водитељ Случаја уЦСР | ВисокоОбразовањена студијама у обиму од најмање 240 ЕСПБ бодова, по пропису који уређује високо образовање почев од 10.09.2005. године;на основним студијама у трајању од најмање четири године, по пропису који је уређивао високо образовање до 10.09.2005. | Дипл.соц.радник; психолог, педагог, андрагог | Најмање 1 година радног искуства на основним стручним пословима у социјалној заштити, у складу са прописима којима се уређује област социјалне заштите | Знање рада на рачунару;Завршена обука по акредитованом програму за водитеља случаја;Лиценца за обављање послова у складу са зконом којим се уређује социјална заштита и прописима донетим на основу закона | 1 | Буџет локалне самоуправе |

Члан 3.

После текста: „Укупно на пословима јавних овлашћења по решењу министарства: 7“, додаје се текст који гласи:

„Укупно на повереним пословима од стране оснивача: 1“.

Члан 4.

После члана 20 додаје се нови члан 21. који гласи:

„Овај Правилник ступа на снагу даном добијања сагласности од стране оснивача“.

 Директор

 Јелена Бјелица, дипл.педагог

Доставити:

* Општини Опово
* члановима радне групе
* архиви